PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ২২ অক্টোবর, ২০২০
ভারতে গত ৩ দিনে মোট আক্রান্তের তুলনায় সুস্পষ্টভাবে করোনায় আক্রান্তের হার ১০ শতাংশের নীচে; দৈনিক-ভিত্তিতে আক্রান্তের হার গত ৩ দিন ৫ শতাংশের নীচে
ভারতে সুস্পষ্টভাবে করোনায় আক্রান্তের সংখ্যা লাগাতার নিম্নমুখী। একইভাবে, গত ৩ দিন মোট আক্রান্তের তুলনায় সুস্পষ্টভাবে করোনায় আক্রান্তের সংখ্যা ১০ শতাংশের নীচে রয়েছে। দেশে করোনায় আক্রান্ত রোগীদের প্রতি ১০ জনের মধ্যে কেবল ১ জন এখন সুস্পষ্টভাবে করোনায় আক্রান্ত। বর্তমানে দেশে মোট আক্রান্তের মধ্যে কেবল ৯.২৯ শতাংশ সুস্পষ্টভাবে করোনায় আক্রান্ত হয়েছেন। মোট আক্রান্তের সংখ্যা ৭ লক্ষ ১৫ হাজার ৮১২। সাফল্যের আরও ১টি মাইল ফলক অর্জন করে দেশে দৈনিক-ভিত্তিতে গত ৩ দিন আক্রান্তের হার ৫ শতাংশের নীচে রয়েছে। এ থেকেই প্রমাণিত হয় সংক্রমণ ছড়ানো প্রতিরোধে গৃহীত কার্যকর ব্যবস্থাগুলির সুফল মিলছে। দেশে আজ দৈনিক-ভিত্তিতে আক্রান্তের হার ৩.৮ শতাংশ। দৈনিক-ভিত্তিতে আক্রান্তের সংখ্যা ক্রমাগত হ্রাস পাওয়ায় আজ পর্যন্ত নিশ্চিতভাবে করোনায় আক্রান্তের সংখ্যা ৭ লক্ষ ১৫ হাজার ৮১২। একইভাবে, দেশে আরোগ্য লাভেরত সংখ্যা বেড়ে হয়েছে ৬৮ লক্ষ ৭৪ হাজার ৫১৮। এর ফলে, সুস্পষ্টভাবে আক্রান্তের সংখ্যা এবং আরোগ্য লাভের সংখ্যার মধ্যে ফারাক আরও বেড়ে হয়েছে ৬১ লক্ষ ৫৮ হাজার ৭০৬। দেশে গত ২৪ ঘন্টায় ৭৯ হাজার ৪১৫ জন রোগী আরোগ্য লাভ করেছেন। অন্যদিকে, নতুন করে আক্রান্ত হয়েছেন ৫৫ হাজার ৮৩৯ জন। জাতীয় স্তরে সুস্থতার হার বেড়ে হয়েছে ৮৯.২০ শতাংশ। সদ্য আরোগ্য লাভকারীদের ৮১ শতাংশই ১০টি রাজ্য/কেন্দ্রশাসিত অঞ্চল থেকে। সর্বাধিক ১ দিনেই ২৩ হাজারেরও বেশি আরোগ্য লাভ করেছেন মহারাষ্ট্র থেকে। দেশে গত ২৪ ঘন্টায় নতুন করে ৫৫ হাজার ৮৩৯ জন আক্রান্ত হয়েছেন। এই আক্রান্তদের মধ্যে ৭৮ শতাংশই ১০টি রাজ্য/কেন্দ্রশাসিত অঞ্চল থেকে। একইভাবে, গত ২৪ ঘন্টায় দেশে ৭০২ জনের করোনাজনিত কারণে মৃত্যু হয়েছে। এর মধ্যে প্রায় ৮২ শতাংশের মৃত্যু হয়েছে ১০ রাজ্য/কেন্দ্রশাসিত অঞ্চল থেকে। সর্বাধিক ১৮০ জনের মৃত্যুর খবর মিলেছে মহারাষ্ট্র থেকে।
ডাঃ হর্ষবর্ধন পুণেতে সিএসআইআর – এনসিএল প্রতিষ্ঠানে পরিবেশ-বান্ধব কার্যকর এবং ডিএমই পরিচালিত ‘অদিতি ঊর্জা সঞ্চ’ ইউনিটের সুচনা করেছেন
কেন্দ্রীয় বিজ্ঞান ও প্রযুক্তি তথা ভূ-বিজ্ঞান মন্ত্রী ডাঃ হর্ষবর্ধন বুধবার পুণের সিএসআইআর – এনসিএল প্রতিষ্ঠানে একটি পরিবেশ-বান্ধব কার্যকর এবং ডিএমই – এলপিজি নিঃসৃত জ্বালানি সিলিন্ডার ইউনিটি ‘অদিতি ঊর্জা সঞ্চ’ উদ্বোধন করে তা সাধারণ মানুষের উদ্দেশে উৎসর্গ করেন। এই উপলক্ষে ডাঃ হর্ষবর্ধন বলেন, ডিএমই এলপিজি নিসৃত এই জ্বালানি সিলিন্ডার বা বার্নারের সূচনার ফলে ‘মেক ইন ইন্ডিয়া’ কর্মসূচি আরও ত্বরান্বিত হবে। কারণ, সিলিন্ডার, গ্যাস স্টোভ, রেগুলেটর ও অন্যান্য সরঞ্জামগুলি দেশেই উৎপাদন করা হয়।
বিশ্ব ব্যাঙ্ক – আইএমএফ – এর বার্ষিক বৈঠকে ভার্চ্যুয়ালি ভাষণ দিলেন ডাঃ হর্ষবর্ধন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ এখান থেকে বিশ্ব ব্যাঙ্ক – আন্তর্জাতিক অর্থ ভান্ডার  – এর বার্ষিক বৈঠকে ভার্চ্যুয়ালি অংশ নেন। বৈঠকের মূল বিষয়বস্তু ছিল সকলের জন্য মানবপুঁজির মাধ্যমে দক্ষিণ এশিয়ার শতাব্দীর সূচনা করা এবং কোভিড-১৯ টিকা ও প্রাথমিক স্বাস্থ্য পরিষেবা ব্যবস্থায় বিনিয়োগ। মহামারীর সময় ভারতের ভূমিকার কথা উল্লেখ করে ডাঃ হর্ষবর্ধন বলেন, ভারতের সামগ্রীক প্রচেষ্টার ফলেই মহামারীকে কার্যকরভাবে নিয়ন্ত্রণ করা সম্ভব হয়েছে। কোভিড মহামারীর কারণে স্বাভাবিক জনজীবন বিঘ্নিত হয়েছে, তথাপি এই বিপদ আমাদেরকে দেখিয়ে দিয়েছে কিভাবে ভবিষ্যতের জন্য প্রস্তুত হতে হবে এবং সংযম বজায় রাখতে হবে। ভারত এই মহামারী মোকাবিলায় আগে থেকেই সুপরিকল্পিতভাবে পর্যায়ক্রমে সক্রিয় উদ্যোগ গ্রহণ করেছে এবং বৃহত্তর অর্থে সমাজ তথা সরকারের পদক্ষেপগুলি কার্যকর করা হয়েছে। কোভিড-১৯ মোকাবিলায় ভারতে বেসরকারি ক্ষেত্রের সহায়তার প্রশংসা করে ডাঃ হর্ষবর্ধন বলেন, উদ্ভাবন, সক্ষমতা ও অটুট জেদের কারণেই কোভিড-১৯ এর বিরুদ্ধে ভারতের লড়াই সুদূর প্রসারিত হয়েছে। ভারতে চিকিৎসা পরিকাঠামো ক্ষেত্রে অপ্রত্যাশিত অগ্রগতি হয়েছে। চলতি বছরের মার্চে নমুনা পরীক্ষাগারের সংখ্যা ১ থেকে বেড়ে বর্তমানে প্রায় ২ হাজার হয়েছে। এর মধ্যে প্রায় ১ হাজার নমুনা পরীক্ষাগার বেসরকারি উদ্যোগে পরিচালিত হচ্ছে।
ভিসা ও ভ্রমণ সংক্রান্ত নিষেধাজ্ঞায় পর্যায়ক্রমে ছাড়
কোভিড-১৯ মহামারীর দরুণ উদ্ভূত পরিস্থিতির প্রেক্ষিতে ভারত সরকার গত ডিসেম্বর মাস থেকে আন্তর্জাতিক যাত্রীদের ভারতে আসা ও ভারত থেকে যাওয়া নিয়ন্ত্রণের ক্ষেত্রে একাধিক পদক্ষেপ গ্রহণ করে। ভারত সরকার এখন সিদ্ধান্ত নিয়েছে, যে সমস্ত বিদেশি এবং ভারতীয় নাগরিক যাঁরা ভারতে আসতে অথবা ভারত থেকে বিদেশে যেতে ইচ্ছুক তাঁদের জন্য ভিসা ও ভ্রমণ সংক্রান্ত নিষেধাজ্ঞায় ধাপে ধাপে ছাড় দিতে। তাই, সিদ্ধান্ত হয়েছে যে, সমস্ত ওসিআই এবং পিআইও কার্ডধারী সহ সমস্ত বিদেশি নাগরিক যাঁরা ট্যুরিস্ট ভিসা ছাড়া আকাশপথে বা জনপথে ভারতে আসতে ইচ্ছুক, তাঁদের আগমনে অনুমতি দেওয়া হবে। অবশ্য, ভারতে প্রবেশের সময় তাঁদের স্বীকৃত বিমানবন্দর ও বন্দরগুলির অবিবাসন দপ্তরের চেক পোস্টের মাধ্যমে এদেশে আসতে হবে। ভারতে আসা বা ভারত থেকে যাওয়ার ক্ষেত্রে বন্দে ভারত মিশন, এয়ার ট্রান্সপোর্ট বাবল অথবা অন্য যে কোনও তপসিল বহির্ভূত বাণিজ্যিক বিমানের মাধ্যমে যাতায়াত করতে পারবেন। এমনকি, এ ধরনের যাত্রীদের কঠোরভাবে স্বাস্থ্য/কোভিড-১৯ সংক্রান্ত স্বাস্থ্য ও পরিবার কল্যাণ মন্ত্রকের যাবতীয় নীতি-নির্দেশিকা মেনে চলতে হবে।
সমস্ত নন-গেজেটেড রেল কর্মচারীদের ২০১৯-২০ অর্থবর্ষে ৭৮ দিনের বেতনের সমতুল উৎপাদনশীলতা সংযুক্ত বোনাস
২০১৯-২০ অর্থবর্ষে ৭৮ দিনের বেতনের সমতুল প্রায় ১১ লক্ষ ৫৮ হাজার নন-গেজেটেড রেল কর্মীদের বোনাস দেওয়ার সিদ্ধান্ত হয়েছে। রেল কর্মীদের উৎপাদনশীলতা সংযুক্ত বোনাস খাতে সরকারের আনুমানিক ব্যয় ধরা হয়েছে ২ হাজার ৮১ কোটি ৬৮ লক্ষ টাকা। মন্ত্রিসভার বুধবারের বৈঠকে ৭৮ দিনের বেতনের সমতুল উৎপাদনশীলতা সংযুক্ত বোনাস দেওয়ার রেল মন্ত্রকের প্রস্তাবটি অনুমোদিত হয়েছে। এর ফলে, রেলের নন-গেজেটেড সমস্ত কর্মী  উপকৃত হবেন।
ব্যয় সংক্রান্ত সীমা নির্ধারণের জন্য নির্বাচন কমিশন একটি কমিটি গঠন করেছে
ভোটদাতাদের সংখ্যা বৃদ্ধি, মুদ্রাস্ফীতির সূচকের ঊর্ধ্বগতি এবং অন্যান্য বিভিন্ন বিষয় বিবেচনা করে নির্বাচনে অংশগ্রহণকারী প্রার্থীদের ব্যয় সংক্রান্ত ঊর্ধ্বসীমার বিষয়ে পরীক্ষানিরীক্ষার জন্য ভারতের নির্বাচন কমিশন একটি কমিটি গঠন করেছে। এই কমিটিতে প্রাক্তন আইআরএস আধিকারিক ও তদন্ত শাখার মহানির্দেশক শ্রী হরিশ কুমার এবং ব্যয় সংক্রান্ত বিভাগের মহানির্দেশক ও মহাসচিব শ্রী উমেশ সিনহা রয়েছেন। কোভিড-১৯ মহামারীর প্রেক্ষিতে আইন ও বিচার মন্ত্রক ১৯শে অক্টোবর একটি বিজ্ঞপ্তি জারি করেছে। এই বিজ্ঞপ্তি অনুসারে, ১৯৬১ সালের নির্বাচন সংক্রান্ত নিয়মাবলীর ৯০ নং ধারায় সংশোধন করা হয়েছে। নির্বাচন সংক্রান্ত ব্যয়ের ঊর্ধ্বসীমা সংশোধন অনুসারে ১০ শতাংশ বাড়ানো হয়েছে যা আগামী নির্বাচনগুলির ক্ষেত্রে কার্যকর হবে। ২০১৪ সালে নির্বাচনে অংশগ্রহণকারী প্রার্থীদের ব্যয় সংক্রান্ত ঊর্ধ্বসীমা শেষবার সংশোধন করা হয়েছিল। এরপর, ২০১৮ সালে অন্ধ্রপ্রদেশ ও তেলেঙ্গানার নির্বাচনের প্রেক্ষিতে আরেকবার তা সংশোধন করা হয়।
সারা দেশে প্রশিক্ষণ শুরু হওয়ার প্রেক্ষিতে বিভিন্ন প্রশিক্ষণ কেন্দ্রগুলিতে প্রশিক্ষণাধীন অ্যাথলিটদের ফিরে আসার জন্য সাই কর্তৃপক্ষ যাতায়াতের বন্দোবস্ত করেছে
টোকিও অলিম্পিক এবং প্যারা-অলিম্পিক প্রতিযোগিতার বিষয়টিকে বিবেচনায় রেখে আগামী পয়লা নভেম্বর থেকে সাই – এর প্রশিক্ষণ কেন্দ্রগুলিতে ক্রীড়া অনুশীলন পুনরায় শুরু হতে চলেছে। কোভিড-১৯ পরিস্থিতি এবং তা থেকে অ্যাথলিটদের সুরক্ষার জন্য সাই কর্তৃপক্ষ প্রশিক্ষণ কেন্দ্রগুলিতে পুনরায় প্রশিক্ষণ পর্বে যোগ দেওয়ার জন্য, প্রশিক্ষণাধীন অ্যাথলিটদের যাতায়াতের বন্দোবস্ত করার সিদ্ধান্ত নিয়েছে। সিদ্ধান্ত হয়েছে, ৫০০ কিলোমিটারেরও বেশি দূরে থাকা অ্যাথলিটদের জন্য বিমান টিকিটের ব্যবস্থা করা হবে। অন্যদিকে, প্রশিক্ষণ কেন্দ্র থেকে ৫০০ কিলোমিটারেরও কম দূরে থাকা অ্যাথলিটদের জন্য ট্রেনের তৃতীয় শ্রেণীর বাতানুকূল কামরায় সফরের ব্যবস্থা করা হবে।
ডঃ জিতেন্দ্র সিং নবনির্মিত চেয়ারম্যান হিসাবে ইন্ডিয়ান ইন্সটিটিউট অফ পাবলিক অ্যাডমিনিস্ট্রেশন প্রতিষ্ঠানে ৩১৭তম কার্যনির্বাহী পরিষদের বৈঠকে পৌরহিত্য করেছেন
কেন্দ্রীয় মন্ত্রী ডঃ জিতেন্দ্র সিং নবনির্বাচিত চেয়ারম্যান হিসাবে ইন্ডিয়ান ইন্সটিটিউট অফ পাবলিক অ্যাডমিনিস্ট্রেশনের ৩১৭তম কার্যনির্বাহী পর্ষদের বৈঠকে বুধবার পৌরহিত্য করেন। প্রতিষ্ঠানের চেয়ারম্যান হিসাবে দায়িত্ব গ্রহণের পর ডঃ সিং জানান, এই প্রতিষ্ঠানের লাইফ মেম্বারশিপ বা আজীবন সদস্যপদ প্রক্রিয়া আগামী বছর পয়লা জানুয়ারি থেকেই চালু করা হবে। কোভিড মহামারীর সময় এই প্রতিষ্ঠানের পক্ষ থেকে অনলাইন ব্যবস্থায় ডিজিটাল পদ্ধতিতে অধ্যয়ন প্রক্রিয়া চালিয়ে যাওয়ার প্রচেষ্টার প্রশংসা করেন। তিনি আরও বলেন, লকডাউন এবং লকডাউন পরবর্তী সময়ে এই প্রতিষ্ঠানটি আধিকারিকদের প্রশিক্ষণের জন্য ১৪ দিন অনলাইন কর্মসূচি পরিচালনা করেছে।
পিআইবি’র আঞ্চলিক কার্যালয় থেকে প্রাপ্ত তথ্য
• হিমাচল প্রদেশ : রাজ্যপাল বুধবার রাজভবনে কোভিড-১৯ সম্পর্কিত সামাজিক সচেতনতার জন্য সিমলা পুলিশের একটি কাটআউটের আবরণ উন্মোচন করেন। তিনি কোভিড মহামারীর সময় পুলিশ কর্মীদের অসামান্য ভূমিকার প্রশংসা করেছেন। কোভিড-১৯ এর বিরুদ্ধে প্রধানমন্ত্রী যে জনআন্দোলন গড়ে তোলার ডাক দিয়েছেন, তাতে সকলকে সক্রিয়ভাবে অংশ নেওয়ার জন্য তিনি আহ্বান জানান।
• মহারাষ্ট্র : রাজ্যে বুধবার আরও ৮ হাজার ১৪২ জনের নতুন করে করোনায় সংক্রমিত হওয়ার খবর মিলেছে। এদিকে রাজ্যে সুস্পষ্টভাবে করোনায় আক্রান্তের সংখ্যা কমে ১ লক্ষ ৫৮ হাজার হয়েছে।
• গুজরাট : রাজ্যে করোনায় আরোগ্য লাভের হার ৮৯.০৩ শতাংশ। বুধবার আরও ১ হাজার ১৩৭ জন নতুন করে করোনায় আক্রান্ত হয়েছেন। এখনও পর্যন্ত করোনাজনিত কারণে মৃত্যু হয়েছে ৩ হাজার ৬৬৩ জনের।
• রাজস্থান : রাজ্যে পরপর ৮ দিন নতুন করে আক্রান্তের সংখ্যার তুলনায় সুস্থতার সংখ্যা ক্রমশ বাড়ছে। রাজ্যে ১ হাজার ৮১০ জন আক্রান্ত হলেও সুস্থ হয়েছেন ২ হাজার ৮৬৫ জন।
• ছত্তিশগড় : রাজ্যে কোভিড-১৯ পরিস্থিতি মোকাবিলায় বিভিন্ন সুযোগ-সুবিধা মূল্যায়ন করতে ৩ সদস্যের একটি কেন্দ্রীয় দল রাজ্য সফরে রয়েছে। আজ পর্যন্ত রাজ্যে সুস্পষ্টভাবে করোনায় আক্রান্তের সংখ্যা ২৫ হাজার ৭৯৫।
• কেরল : কোভিড মহামারীর দরুণ ব্যাপক আর্থিক সঙ্কটের ফলে রাজ্যে রাজস্ব ঘাটতি রেকর্ড পরিমাণ হয়েছে। বর্তমান পরিস্থিতিতে মনে করা হচ্ছে, রাজ্য আগামী দিনগুলিতে এক গভীর আর্থিক সঙ্কটের মুখোমুখী হতে চলেছে। এ প্রসঙ্গে আরও বলা হয়েছে, জিএসটি ক্ষতি পূরণ সহ কেন্দ্রের কাছ থেকে আর্থিক সহায়তা না পেলে সঙ্কট আরও ঘনীভূত হবে।
• তামিলনাডু : কেন্দ্রশাসিত পন্ডিচেরীতে কোভিড-১৯ এ মৃত্যুর হার ২ শতাংশ ছাড়িয়েছে, যা জাতীয় গড় হার ১.৬০ শতাংশের তুলনায় বেশি। এদিকে তামিলনাডুতে বুধবার আক্রান্তের সংখ্যা ৪ হাজারের কমে নেমেছে। রাজ্যে গতকাল আরও ৩৯ জনের মৃত্যুর খবর মিলেছে।
• কর্ণাটক : রাজ্যে বুধবার ১ দিনেই ১৫৫টি নমুনা পরীক্ষাগারে ১ লক্ষ ৮ হাজারেরও বেশি নমুনা পরীক্ষা হয়েছে। রাজ্যে করোনাজনিত কারণে মৃত্যু হার কমে ১.৪৯ শতাংশে পৌঁছেছে। এদিকে রাজ্যের প্রাথমিক ও মাধ্যমিক শিক্ষা মন্ত্রী অনলাইন ক্লাসের জন্য নীতি-নির্দেশিকা জারি করতে দপ্তরকে নির্দেশ দিয়েছেন।
• অন্ধ্রপ্রদেশ : রাজ্যের বিদ্যালয় শিক্ষা মন্ত্রী পুনরায় জানিয়েছেন, সমস্ত আগাম সতর্কতা অনুসরণ করে আগামী দোসরা নভেম্বর থেকে রাজ্যের বিদ্যালয়গুলি পুনরায় খুলবে। তবে, ১ দিন অন্তর অন্তর শ্রেণী অনুযায়ী, ক্লাস হবে। এই অনুসারে, প্রথম, তৃতীয় ও পঞ্চম শ্রেণীর যেদিন ক্লাস হবে, সেদিন দ্বিতীয়, চতুর্থ ও ষষ্ঠ শ্রেণীর ক্লাস হবে না। এইভাবেই জোড়-বিজোড়-ভিত্তিতে বিদ্যালয়গুলিতে ক্লাস নেওয়া হবে।
• তেলেঙ্গানা : রাজ্যে গত ২৪ ঘন্টায় আরও ১ হাজার ৪৫৬ জনের সংক্রমিত হওয়ার এবং ৫ জনের মৃত্যুর খবর মেলায় করোনায় আক্রান্তের সংখ্যা বেড়ে ২ লক্ষ ২৭ হাজার ছাড়িয়েছে। এখনও পর্যন্ত করোনাজনিত কারণে মৃত্যু হয়েছে ১ হাজার ২৯২ জনের। এদিকে রাজ্যের এক প্রাক্তন মন্ত্রী কোভিড পরবর্তী শারীরিক জটিলতার জন্য প্রয়াত হয়েছেন।
• আসাম : রাজ্যে বুধবার আরও ৭০১ জনের করোনায় সংক্রমিত হওয়ার খবর মিলেছে। এর ফলে, আক্রান্তের সংখ্যা বেড়ে ২ লক্ষ ২ হাজার ছাড়িয়েছে। এখনও পর্যন্ত মৃত্যু হয়েছে ৮৮৯ জনের।
• মেঘালয় : রাজ্যে আজ আরও ১৭৭ জন করোনা রোগী আরোগ্য লাভ করেছেন। এর ফলে, সুস্থতার সংখ্যা বেড়ে ৬ হাজার ৬৭৪ হয়েছে।
• নাগাল্যান্ড : রাজ্যে করোনায় আক্রান্তের সংখ্যা ৮ হাজার ১৩৯। এর মধ্যে ৩ হাজার ৬১৩ জনই সেনা জওয়ান রয়েছেন।
• সিকিম : রাজ্যে আরও ৪৯ জন নতুন করে করোনায় আক্রান্ত হয়েছেন। সুস্পষ্টভাবে করোনায় আক্রান্তের সংখ্যা ২৫২ এবং এখনও পর্যন্ত আরোগ্য লাভ করেছেন ৩ হাজার ৩২৮ জন।
CG/BD/SB
(Visitor Counter : 129